smcproject/ml-wiki-sentences huggingface dataset:
ഇരുപതാം നൂറ്റാണ്ടിന്റെ തുടക്കത്തിൽ തിരുവിതാംകൂറിനെ വിറപ്പിച്ച തസ്കരനാണ് വെള്ളായണി പരമു .
കായംകുളം കൊച്ചുണ്ണിയെപ്പോലെ കീഴാളരെകൊണ്ട് പണിയെടുപ്പിച്ച് ധനവാന്മാരായ ജന്മിമാരിൽ നിന്നും പണവും പണ്ടങ്ങളും കവർന്ന് കീഴാളർക്ക് വിതരണം ചെയ്യുകയെന്നത് പരമുവിന്റെ ശൈലികളിലൊന്നാണ്.
1887ൽ വെള്ളായണി പുളിയറത്തലവീട്ടിൽ മാതുപിള്ളയുടേയും നാണികൊച്ചപ്പിയുടേയും നാലു മക്കളിൽ മൂത്തവനായിട്ടായിരുന്നു പരമുവിന്റെ ജനനം.
വളരെ കഴിവുകളുണ്ടായിരുന്ന പരമുവിന് ഒരു ദിവസം വരെ വെള്ളത്തിനടിയിൽ മുങ്ങിക്കിടക്കാൻ കഴിഞ്ഞിരുന്നുവത്രെ.
എട്ടുവീട്ടിൽ കാർത്ത്യായനി എന്ന യുവതിയുമായി പ്രണയത്തിലായിരുന്ന പരമു പിന്നീട് അവരെത്തന്നെ വിവാഹം ചെയ്തു.
തീണ്ടലും അയിത്തവും നിലനിന്നിരുന്ന കാലത്ത് ജന്മിമാരോട് പടപൊരുതി വെള്ളായണി ക്ഷേത്രത്തിൽ പരമു അവർണ്ണർക്ക് പ്രവേശനം നേടികൊടുത്തു.
1919ൽ (1098 കർക്കിടകം) നിരണം പള്ളിയിലെ പൊന്നിൻ കുരിശ്ശ് കവർന്നത് പരമുവിനെ തിരുവിതാംകൂർ മുഴുവൻ പ്രശസ്തനാക്കി.
ഇതിനേത്തുടർന്ന് ഒളിവിൽ പോയ പരമു, കുളത്തൂപ്പുഴയിൽ വച്ച് തിരുവിതാംകൂർ പോലീസ് പിടിയിലായി.
1950 ൽ സുഹൃത്തായ നാഗർകോവിൽ സ്വദേശി സെയ്ദുകണ്ണീന്റെവീട്ടിൽ വച്ച് പരമു മരിച്ചു.
1979ൽ ഇ.
കെ. ത്യാഗരാജൻ പരമുവിന്റെ ജീവിതത്തെ അടിസ്ഥാനമാക്കി ജെ. ശശികുമാർ സംവിധാനം ചെയ്ത് ഈ പേരിൽ ഒരു ചലച്ചിത്രം നിർമ്മിച്ചു.
പ്രേം നസീർ ആണ് പരമുവായി അഭിനയിച്ചത്.
ഇന്നും പരമുവിൻറെ കുടുംബത്തിലെ കണ്ണികൾ വെള്ളായണിയിൽ ജീവിക്കുന്നു.
പരമുവിന്റെ ജീവിതത്തെ ആസ്പദമാക്കി ശ്രീ ഊക്കോട് രാമചന്ദ്രൻ നായർ സനാതനന്്‍ എന്ന തൂലികാനാമത്തിൽ വെള്ളായണിപരമു എന്ന പേരിൽത്തന്നെ ഒരു ചരിത്ര നോവൽ രചിച്ചിട്ടുണ്ട്
സന്ധ്യ കുമാർ ഇംഗ്ലീഷ് വിലാസം https://ml.wikipedia.org/wiki/Sandhya_Kumar
2013 ലെ ദേശീയ ചലച്ചിത്രപുരസ്കാരങ്ങളിൽ നോൺഫീച്ചർ വിഭാഗത്തിൽ രജതകമലം പുരസ്‌കാരം നേടിയ 'ഒ ഫ്രണ്ട്, ദിസ് വെയ്റ്റിങ്' എന്ന ഹ്രസ്വചിത്രത്തിന്റെ സംവിധായകരിലൊരാളാണ് സന്ധ്യ കുമാർ .
അമേരിക്കക്കാരനായ ഭരതനാട്യം നർത്തകൻ ജസ്റ്റിൻ മക്കാർത്തിയുമായി ചേർന്നാണ്ചചിത്രം സംവിധാനം ചെയ്തത്.
തൃശ്ശൂർ, ശങ്കർ കുമാറിന്റെയും വത്സലയുടെയും മകളായ സന്ധ്യ വളർന്നത് ഡൽഹിയിലാണ്.
ഡൽഹി ജാമിയ മിലിയ സർവകലാശാലയിൽ നിന്ന് മാസ് കമ്യൂണിക്കേഷനിൽ എം.എ.യും സാൻ ഫ്രാൻസിസ്‌കോ ആർട്ട് ഇൻസ്റ്റിറ്റിയൂട്ടിൽ നിന്ന് സിനിമയിൽ എം.എഫ്.എയും കഴിഞ്ഞു.
2007 മുതൽ ഡോക്യുമെന്ററി രംഗത്ത് പ്രവർത്തിക്കുന്നു.
അഭിഭാഷകനായ നന്ദൻ കാമത്തിനെ വിവാഹം ചെയ്ത് ബാംഗ്ലൂരിൽ താമസിക്കുന്നു.
കൃതികൾ 'ഒ ഫ്രണ്ട്, ദിസ് വെയ്റ്റിങ്' 'ഹോക്കി ഇൻ മൈ ബ്ലഡ്' പുരസ്കാരങ്ങൾ
നിരവധി ദേശീയ, അന്തർദേശീയ ചലച്ചിത്രമേളകളിൽ സന്ധ്യയുടെ സിനിമകൾ പ്രദർശിപ്പിച്ചിട്ടുണ്ട്.
2011-ലെ ആർട്ട്തിങ്ക് സൗത്ത് ഏഷ്യ ഫെലോഷിപ്പ്, ഇന്ത്യ ഫൗണ്ടേഷൻ ഫോർ ആർട്സിന്റെ ആർട്ട് റിസർച്ച് ആൻഡ് ഡോക്യുമെന്റേഷൻ ഗ്രാന്റ് എന്നിവയും സന്ധ്യയ്ക്ക് ലഭിച്ചിട്ടുണ്ട്.
അവലംബം ↑ {{ cite news }} : | first= missing | last= ( help ) ; Check date values in: | accessdate= ( help ) പുറം കണ്ണികൾ Between sacred and profane
സന്ധ്യ മുരുകേഷ് ഇംഗ്ലീഷ് വിലാസം https://ml.wikipedia.org/wiki/Sandhya_Murukesh
ഒരു മലയാള നാടകനടിയാണ് സന്ധ്യ മുരുകേഷ് .
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടിയായി ഇവർ തിരഞ്ഞെടുക്കപ്പെട്ടു.
തൃശൂർ ചേലക്കര പങ്ങാരപ്പിള്ളി കൊറ്റുവീട്ടിൽ രാമചന്ദ്രന്റെയും സുമതിയുടെയും മകളാണ് സന്ധ്യ.
കേരള കലാമണ്ഡലത്തിൽനിന്ന് നൃത്തം അഭ്യസിച്ചു.
വടകര വരദ നാടകസമിതിയിൽ പകരക്കാരിയായാണ് അഭിനയം ആരംഭിച്ചത്.
ഈ കാലത്ത് നാടകനടനായ മുരുകേഷ് കാക്കൂരിനെ വിവാഹം ചെയ്തു.
പിന്നീട് പിന്നെ വിക്രമൻനായരുടെ സ്റ്റേജ് ഇന്ത്യ സമിതിൽ അഭിനയിച്ചു.
പിന്നീട് അഞ്ചു വർഷത്തോളം നാടകത്തിൽ നിന്നും പിന്മാറി നിന്ന സന്ധ്യ നാടകകൃത്ത് ഹേമന്ദ്കുമാറിന്റെ ആവശ്യ പ്രകാരം കുറിയേടത്ത് താത്രി എന്ന നാടകത്തിലെ താത്രിയെ അവതരിപ്പിച്ചു.
അഭിനയിച്ച നാടകങ്ങൾ കുറിയേടത്ത് താത്രി പുരസ്കാരങ്ങൾ
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടിക്കുള്ള പുരസ്കാരം ലഭിച്ചു.
സന്ധ്യ രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/Sandhaya_Rajendran
മലയാള നാടക അഭിനേത്രിയും നാടക പ്രവർത്തകയുമാണ് സന്ധ്യ രാജേന്ദ്രൻ .
മികച്ച നാടകനടിക്കുള്ള സംസ്ഥാന സർക്കാർ അവാർഡ് ലഭിച്ചിട്ടുണ്ട്.
ഒ. മാധവന്റെയും വിജയകുമാരിയുടെയും മകളാണ്.
തൃശൂർ സ്കൂൾ ഓഫ് ഡ്രാമയിലെ വിദ്യാർത്ഥിയായിരുന്നു.
സ്വരൂപം, സ്ഥിതി തുടങ്ങിയ ചലച്ചിത്രങ്ങളിലും അഭിനയിച്ചു.
നാടക സംവിധായകനും നാടക -ചലച്ചിത്ര നടനുമായ ഇ.
എ. രാജേന്ദ്രനാണ് ഭർത്താവ്.
ചലച്ചിത്ര നടനായ മുകേഷ് സഹോദരനാണ്.
ഹൈഡ് ആന്റ് സീക്ക് എന്ന സിനിമയും നിർമ്മിച്ചു.
മകൻ ദിവ്യദർശനും ചലച്ചിത്ര നടനാണ്.
കാളിദാസ കലാ കേന്ദ്രത്തിന്റെ നിരവധി നാടകങ്ങൾക്ക് അരങ്ങിലും അണിയറയിലും പ്രവർത്തിച്ചു.
മാക്ബെത്ത് നാടകത്തിന്റെ വസ്ത്രാലങ്കാരവും നൃത്ത സംവിധാനവും നിർവഹിച്ചു.
നാടകങ്ങൾ പുരസ്കാരങ്ങൾ മികച്ച നാടകനടിക്കുള്ള സംസ്ഥാന സർക്കാർ അവാർഡ് കേരള സംഗീതനാടക അക്കാദമിയുടെ പുരസ്‌കാരം(2017) അവലംബം ↑ {{ cite news }} : Check date values in: | accessdate= ( help ) ↑ {{ cite news }} : Check date values in: | accessdate= ( help ) ↑ https://www.manoramaonline.com/news/announcements/2018/05/11/sangeetha-nadaka-academy-fellowship.html
സന്ധ്യാ കൗശിക
ഒരു ഇന്ത്യൻ ന്യൂറോ സയന്റിസ്റ്റാണ് സന്ധ്യ കൗശിക (Sandhya Koushika).
അവർ ഇപ്പോൾ മുംബൈയിലെ ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ജോലി ചെയ്യുന്നു.
നാഡീകോശങ്ങൾക്കുള്ളിലെ ആക്സോണൽ ഗതാഗതം നിയന്ത്രിക്കുന്നതാണ് അവരുടെ പ്രധാന താൽപ്പര്യ മേഖല.
ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിന്റെ (യുഎസ്എ) ഇന്റർനാഷണൽ ഏർലി കരിയർ അവാർഡ് അവർ നേടിയിട്ടുണ്ട്.
കൗശിക ബി.എസ്‌സി നേടി.
കൂടാതെ എം.എസ്.സി. മഹാരാജ സയാജിറാവു സർവകലാശാലയിൽ നിന്ന് ബിരുദവും (സെല്ലുലാർ ആൻഡ് മോളിക്യുലാർ ബയോളജി) ബ്രാൻഡീസ് യൂണിവേഴ്സിറ്റിയിൽ നിന്ന് പിഎച്ച്.
അവരുടെ പോസ്റ്റ്ഡോക്ടറൽ പരിശീലനം വാഷിംഗ്ടൺ യൂണിവേഴ്സിറ്റിയിലായിരുന്നു .
മുംബൈയിലെ TIFR-ൽ നിലവിലെ നിയമനത്തിന് മുമ്പ്, അവർ ബാംഗ്ലൂരിലെ നാഷണൽ സെന്റർ ഫോർ ബയോളജിക്കൽ സയൻസസിൽ ഫാക്കൽറ്റിയായിരുന്നു.
കൗശിക നാഡീകോശങ്ങൾക്കുള്ളിലെ ഗതാഗതം പഠിക്കുന്നു, അതിനെ ആക്സോണൽ ട്രാൻസ്പോർട്ട് എന്ന് വിളിക്കുന്നു.
എല്ലായ്‌പ്പോഴും തെരുവുകളിലെ ട്രാഫിക്കിന്റെ കാര്യമല്ലെങ്കിലും, ന്യൂറോണുകൾക്കുള്ളിൽ, ഈ പ്രക്രിയ കർശനമായി ഏകോപിപ്പിച്ചിരിക്കുന്നു.
ഈ ഗതാഗതം നടത്തുന്ന "വാഹനങ്ങളെ" മോളിക്യുലർ മോട്ടോറുകൾ എന്ന് വിളിക്കുന്നു.
ഏത് ചരക്കാണ് കൊണ്ടുപോകേണ്ടത്, യാത്രയുടെ ആരംഭ-അവസാന പോയിന്റുകൾ എന്തായിരിക്കും - അവ എപ്പോൾ, എവിടെയാണ് ആവശ്യമുള്ളത് എന്നതിനെ ആശ്രയിച്ച്.
ഈ പ്രക്രിയ പഠിക്കുന്നത് വെല്ലുവിളി നിറഞ്ഞതാണ്, കാരണം അനസ്തേഷ്യ മോഡൽ ഓർഗാനിസം അക്ഷാംശ ഗതാഗതത്തെയും താൽക്കാലികമായി നിർത്തുന്നു.
അതിനാൽ, അത് സംഭവിക്കുന്നത് കാണുന്നത് എളുപ്പമല്ല.
അവരുടെ സംഘം, സഹകരിച്ച്, വൃത്താകൃതിയിലുള്ള പുഴുക്കളുടെ ഗതാഗതം പഠിക്കാൻ ഒരു മൈക്രോഫ്ലൂയിഡിക് സമീപനം സ്ഥാപിച്ചു.
ഈ സമീപനത്തിലൂടെ, ജീവനുള്ള വിരയെ ഒരു ചിപ്പിലും അക്ഷോണ ഗതാഗതത്തിലും നിശ്ചലമാക്കുന്നു.
ഈ സമീപനം പിന്തുടർന്ന്, ചരക്ക് കൊണ്ടുപോകുന്ന മോട്ടോർ പ്രോട്ടീന്റെ വിധി പോലെയുള്ള ആക്സോണൽ ട്രാൻസ്പോർട്ടിന്റെ വിവിധ ഘട്ടങ്ങളിൽ ഓരോന്നിന്റെയും നിയന്ത്രണം അവരുടെ സംഘം വെളിപ്പെടുത്താൻ തുടങ്ങുന്നു.
ഈ പ്രക്രിയയിൽ നിയന്ത്രണം നഷ്ടപ്പെടുന്നത് ന്യൂറോ ഡിജനറേറ്റീവ് രോഗങ്ങൾ, അമിയോട്രോഫിക് ലാറ്ററൽ സ്ക്ലിറോസിസ് (എഎൽഎസ്), ചാർക്കോട്ട്-മേരി-ടൂത്ത് 2 എ എന്നിവയിൽ കാണപ്പെടുന്നു, ഇത് പാദങ്ങളിലും കാലുകളിലും നാഡീ പ്രേരണകളുടെ സംക്രമണത്തെ തടസ്സപ്പെടുത്തുന്ന ഒരു പാരമ്പര്യ അവസ്ഥയാണ്.
മേരി ക്യൂറിയുടെ ജീവചരിത്രം വായിക്കുന്നത് അവരിൽ വലിയ സ്വാധീനം ചെലുത്തി.
ആദ്യകാലം മുതൽ തന്നെ ഗവേഷണത്തിൽ താൽപ്പര്യം പ്രകടിപ്പിച്ചിരുന്നതായി കൗശിക ഓർക്കുന്നു.
അവരുടെ മാതാപിതാക്കൾ അവരുടെ താൽപ്പര്യത്തെ പിന്തുണച്ചു, അത് അവരുടെ കുടുംബ സുഹൃത്തുക്കളുടെ സർക്കിളിലും വ്യാപകമായി അറിയപ്പെട്ടിരുന്നു, അവർ സയന്റിഫിക് അമേരിക്കൻ മാസികയിൽ നിന്ന് ഉള്ള ലേഖനങ്ങൾ അവൾക്ക്  അയച്ചിരുന്നു.
സന്ധ്യ മുഖോപാധ്യായ് ഇംഗ്ലീഷ് വിലാസം https://ml.wikipedia.org/wiki/Sandhya_Mukhopadhyay
ഒരു ബംഗാളി ചലച്ചിത്രഗായികയാണ് സന്ധ്യ മുഖോപാധ്യായ് (ജനനം: 1931 ഒക്ടോബർ 4).
അവർ സന്ധ്യ മുഖർജി എന്ന പേരിലും അറിയപ്പെടുന്നു.
പശ്ചിമ ബംഗാളിലെ ഉയർന്ന ബഹുമതിയായ ബംഗാ-വിഭൂഷൺ ലഭിച്ചിട്ടുണ്ട്.
1931ൽ പശ്ചിമ ബംഗാളിലെ കൊൽക്കത്തയിൽ ജനിച്ചു.
തന്റെ 17-ആം വയസിൽ ഹിന്ദി ഗായികയായി അരങ്ങേറി.
സിനിമകൾ പെഹ്‌ല ആദ്മി മനോഹർ മംത ഫരേബ് പുരസ്കാരങ്ങൾ മികച്ച ഗായികയ്ക്കുള്ള ദേശീയപുരസ്കകാരം(1970) ബംഗാ-വിഭൂഷൺ അവലംബം ↑
സന്ധ്യയ്ക്കു വിരിഞ്ഞ പൂവ് ഇംഗ്ലീഷ് വിലാസം https://ml.wikipedia.org/wiki/Sandhyaykku_Virinja_Poovu
സെഞ്ച്വറി ഫിലിംസിന്റെ ബാനറിൽ രാജു മാത്യു നിർമ്മിച്ച് 1983ൽ പ്രദർശനത്തിനെത്തിയ മലയാള ചലച്ചിത്രമാണ് സന്ധ്യയ്ക്കു വിരിഞ്ഞ പൂവ് .
പി.ആർ. ശ്യാമളയുടെ കഥയ്ക്കു തോപ്പിൽ ഭാസി തിരക്കഥയും സംഭാഷണവുമെഴുതിയ ഈ ചിത്രം സംവിധാനം ചെയ്തത് പി.ജി. വിശ്വംഭരൻ ആണ്.
മമ്മൂട്ടി , സീമ , ശങ്കർ , മോഹൻലാൽ , അംബിക , സുകുമാരി , അടൂർ ഭാസി , വി.ഡി. രാജപ്പൻ , പ്രതാപചന്ദ്രൻ , ഉമ  തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചു.
അവലംബം ↑ സന്ധ്യയ്ക്കു വിരിഞ്ഞ പൂവ് (1983) - www.malayalachalachithram.com ↑ സന്ധ്യയ്ക്കു വിരിഞ്ഞ പൂവ് (1983) -  malayalasangeetham
സാഹിറാബാദ് ലോക്സഭാ മണ്ഡലം
ദക്ഷിണേന്ത്യയിലെ തെലങ്കാന സംസ്ഥാനത്തെ 17 ലോക്സഭാ നിയോജകമണ്ഡലങ്ങളിൽ (പാർലമെന്റിന്റെ അധോസഭ)  ഒന്നാണ് സാഹിറാബാദ് ലോക്സഭാ മണ്ഡലം .
ഭാരതീയ ജനതാ പാർട്ടിയിലെ ബി. ബി. പാട്ടീലാണ് ആദ്യമായി ഈ മണ്ഡലത്തെ പ്രതിനിധീകരിക്കുന്നത്.
2002ൽ രൂപീകരിച്ച ഡിലിമിറ്റേഷൻ കമ്മീഷൻ ഓഫ് ഇന്ത്യ ശുപാർശകളുടെ അടിസ്ഥാനത്തിൽ പാർലമെന്ററി മണ്ഡലങ്ങളുടെ ഡിലിമിറ്റേഷൻ നടപ്പാക്കിയതിനെത്തുടർന്ന് 2008ലാണ് ഈ മണ്ഡലം നിലവിൽ വന്നത്.
മേദക് ജില്ലയിൽ നിന്നുള്ള മൂന്ന് നിയോജകമണ്ഡലങ്ങളും കാമറെഡ്ഡി ജില്ല നിന്നുള്ള നാല് നിയമസഭാ മണ്ഡലങ്ങളും ഇതിൽ ഉൾപ്പെടുന്നു.
സാഹിറാബാദ് ലോക്സഭാ മണ്ഡലത്തിൽ ഇനിപ്പറയുന്ന നിയമസഭാ വിഭാഗങ്ങൾ ഉൾപ്പെടുന്നുഃ പാർലമെന്റ് അംഗങ്ങൾ തിരഞ്ഞെടുപ്പ് ഫലം 2024 2024 Indian general election : Zahirabad പാർട്ടി സ്ഥാനാർത്ഥി വോട്ടുകൾ % ±% കോൺഗ്രസ് സുരേഷ് കുമാർ ഷെത്കർ BRS ഗലി അനിൽ കുമാർ ബി.ജെ.പി. ബി. ബി. പാട്ടീൽ സ്വതന്ത്രർ ഗുര്രപ്പു മചെന്ദാർ NOTA നോട്ട Majority Turnout gain from Swing {{{swing}}} 2019 2019 Indian general elections : Zahirabad പാർട്ടി സ്ഥാനാർത്ഥി വോട്ടുകൾ % ±% BRS ബി. ബി. പാട്ടീൽ 4,34,244 41.58 -4.88 കോൺഗ്രസ് മദൻ മോഹൻ റാവു 4,28,015 40.98 +7.73 ബി.ജെ.പി. ബനല ലക്ഷ്മ റെഡ്ഡി 1,38,947 13.30 NOTA നോട്ട 11,640 1.07 Majority 6,229 0.60 Turnout 10,44,504 69.70 Swing {{{swing}}} 2014 പൊതു തിരഞ്ഞെടുപ്പ് 2014 Indian general elections : Zahirabad പാർട്ടി സ്ഥാനാർത്ഥി വോട്ടുകൾ % ±% BRS ബി. ബി. പാട്ടീൽ 5,08,661 46.46 +9.27 കോൺഗ്രസ് സുരേഷ് കുമാർ ഷെട്കർ 3,64,030 33.25 -5.65 TDP മദൻ മോഹൻ റാവു 1,57,497 14.39 N/A RPI(A) മര്രി ദുർഗ്ഗേഷ് 18,027 1.64 YSRCP മഹ്മൂദ് മൊഹിയുദ്ദീൻ 12,383 1.13 ബി.എസ്.പി സയീദ് ഫെറോസുദീൻ 8,180 0.74 NOTA നോട്ട 11,157 1.02 Majority 1,44,631 13.21 +11.50 Turnout 10,94,806 77.28 +2.61 gain from Swing {{{swing}}} പൊതു തിരഞ്ഞെടുപ്പ്, 2009 2009 Indian general elections : Zahirabad പാർട്ടി സ്ഥാനാർത്ഥി വോട്ടുകൾ % ±% കോൺഗ്രസ് സുരേഷ് കുമാർ ഷെട്കർ 3,95,767 38.90 BRS സയീദ് യൂസഫ് അലി 3,78,360 37.19 PRP മാളികപ്പുറം ശിവകമാ‍ർ 1,12,792 11.09 Majority 17,407 1.71 Turnout 10,17,290 74.67 {{{winner}}} win (new seat) ഇതും കാണുക ലോക്സഭയിലെ മണ്ഡലങ്ങളുടെ പട്ടിക മേഡക് ജില്ല പരാമർശങ്ങൾ ബാഹ്യ ലിങ്കുകൾ 2019 ലോക്സഭാ തെരഞ്ഞെടുപ്പിന്റെ തീയതിയും സമയക്രമവും
ഫലകം:Lok Sabha constituencies of Telangana 17°42′N 77°36′E ﻿ / ﻿ 17.7°N 77.6°E ﻿ / 17.7; 77.6
സാഹിവാൾ ജില്ല
പാകിസ്താനിലെ പഞ്ചാബ് പ്രവിശ്യയിലെ ഒരു ജില്ലയാണ് സാഹിവാൽ .
1998ലെ കണക്ക് പ്രകാരം 1,843,194 ആണ് ഇവിടത്തെ ജനസംഖ്യ.
ഹാരപ്പൻ നാഗരികതയുടെ ചരിത്രത്തിൽ ഇടം നേടിയ പ്രദേശമാണിത്.
മധ്യ ഏഷ്യയിൽ നിന്നുള്ള ഇന്തോ-ആര്യന്മാരുടെ അധിനിവേശത്തിനും ഈ പ്രദേശം സാക്ഷിയായിട്ടുണ്ട്.
യവനർ, ദാദ്രർ, കൈകാസ്, മദ്രാസ്, പുരവന്മാർ, മാളവന്മാർ, കുരു രാജവംശം എന്നിവരുടെ ആക്രമണത്തിനും ഈ പ്രദേശം സാക്ഷിയായി.
സാഹിർ ദെഹ്ലവി ഇംഗ്ലീഷ് വിലാസം https://ml.wikipedia.org/wiki/Zahir_Dehlavi
1857-ലെ ഇന്ത്യൻ ലഹളക്കാലത്തെ ദില്ലിയെക്കുറിച്ചുള്ള ദാസ്താനി ഗദ്ര് എന്ന പ്രസിദ്ധ ഉർദു ഗ്രന്ഥത്തിന്റെ കർത്താവാണ് സാഹിർ ദെഹെൽവി ( ഇംഗ്ലീഷ് : Zahir Dehlawi ) .
പൂർണ്ണ നാമം സയ്യിദ്‌ സഹീറുദ്ദീൻ ദെഹെൽവി (ഉർദു: سید ظہیر الدین دہلوی) (ജീവിതകാലം: 1835 - 1911).
തന്റെ പതിമൂന്നാം വയസുമുതൽ ദില്ലിയിലെ ചെങ്കോട്ടയിൽ ജോലിക്കാരനായിരുന്ന ഇദ്ദേഹം മുഗൾ ചക്രവർത്തിയായിരുന്ന ബഹാദുർ ഷാ സഫറിന്റെ പരിചാരകനായിരുന്നു.
ആസ്ഥാനകവിയായിരുന്ന സൗഖിന്റെ വിദ്യാർത്ഥിയുമായിരുന്നു.
സംസ്കാരസമ്പന്നനും കവിയുമായിരുന്ന ഇദ്ദേഹം 1857 കാലയളവിൽ മുഗളരുടെ പ്രധാനപ്പെട്ട അധികാരച്ചിഹ്നമായ മാഹി മരാത്തിബിന്റെ സൂക്ഷിപ്പുകാരനായിരുന്നു.
ദാസ്താനി ഗദ്ര് (Dastan i-Ghadr) എന്ന ഇദ്ദേഹത്തിന്റെ ഗ്രന്ഥം, 1857-ലെ ലഹളയെക്കുറിച്ച് കൊട്ടാരത്തിൽനിന്നുള്ള വീക്ഷണത്തിൽ നിന്നെഴുതിയ സമ്പൂർണ്ണവിവരണമാണ്.
ലഹളക്കാലത്ത് ദില്ലിയിൽ നിന്നും രക്ഷപ്പെട്ട ദെഹ്ലവി, ഹൈദരാബാദിൽ വച്ച് കാലങ്ങൾക്ക് ശേഷം തന്റെ മരണാസന്നമായിരിക്കുമ്പോഴാണ് ഇതെഴുതിയത്.
എഴുത്ത് മിക്കവാറും പഴയ കുറിപ്പുകളെ ആസ്പദമാക്കിയായിരിക്കുമെന്ന് കരുതുന്നു.
താൻ കണ്ടതും അനുഭവിച്ചതുമായ സത്യങ്ങൾ എഴുതുന്നതിൽ അന്നത്തെ മറ്റു പല എഴുത്തുകാർക്കുമുണ്ടായിരുന്ന വൈമുഖ്യം ദെഹ്ലവിക്കുണ്ടായിരുന്നില്ല.
മുഗൾ സഭയുടെയും ശിപായികളുടെയും ബ്രിട്ടീഷുകാരുടെയും തെറ്റുകുറ്റങ്ങൾ അദ്ദേഹം ഒരുപോലെ തുറന്നെഴുതിയിട്ടുണ്ട്.
അവലംബം കുറിപ്പുകൾ ൧ {{ cite book }} : Check date values in: | accessdate= ( help ) പുറത്തേക്കുള്ള കണ്ണികൾ ടൈംചെക്ക്:ബ്രിട്ടീഷ് ഇന്ത്യ ദാസ്താനി ഗദ്ര് , ഡോൺ.
കോമിൽനിന്നും ശേഖരിച്ചത് 2013 ജൂലൈ 24
സാഹിർ ലുധിയാൻവി ഇംഗ്ലീഷ് വിലാസം https://ml.wikipedia.org/wiki/Sahir_Ludhianvi
സുപ്രസിദ്ധ ഉർദു കവിയും ബോളീവുഡ് സിനിമാ ഗാനരചയിതാവുമാണ് സാഹിർ ലുധിയാൻവി (8 March 1921 – 25 October 1980).
സാഹിർ ലുധിയാൻവി എന്നുള്ളത് ഇദ്ദേഹത്തിന്റെ തൂലികാ നാമമാണ് ശരിക്കുള്ള പേര് അബ്ദുൽ ഹൈ എന്നാണ്.
1964 ലും , 1977 ലും മികച്ച ഗാനരചയിതാവിനുള്ള ഫിലിം ഫെയർ അവാർഡ് കരസ്ഥമാക്കിയിട്ടുണ്ട്.
യാഷ് ചോപ്ര സംവിധാനം ചെയ്ത 'കഭീ കഭീ' എന്ന ഹിന്ദി ചിത്രത്തിലെ 'കഭീ കഭീ മേരേ ദിൽ മേം' ഉൾപ്പെടെ അവിസ്മരണീയമായ ഹിന്ദി സിനിമാഗാനങ്ങൾ ലുധിയാൻവിയുടെ കവിതകളാണ്.
1971 ൽ ഭാരത സർക്കാർ ഇദ്ദേഹത്തെ പദ്മശ്രീ പുരസ്കാരം നൽകി ആദരിച്ചു.
8 മാർച്ച് 1921 ൽ ലുധിയാനയിലെ കരിംപുരാ എന്ന സ്ഥലത്ത് ഒരു ധനിക ജന്മി കുടുംബത്തിൽ ജനിച്ചു.
ഇദ്ദേഹത്തിന്റെ അച്ഛനും അമ്മയും തമ്മിൽ അത്ര സ്വരചേർച്ചയിലല്ലായിരുന്നു.
സാഹിറിന് പതിമൂന്ന് വയസ്സുള്ളപ്പോൾ അദ്ദേഹത്തിന്റെ അച്ഛൻ രണ്ടാമതൊരു കല്യാണം കൂടി കഴിച്ചു.
സാഹിറിന്റെ അമ്മ സർദാർ ബീഗത്തിന് ഇത് സഹിക്കാനായില്ല.
മകനുമൊത്ത് അവർ ഭർത്താവിന്റെ വീട് വിട്ടിറങ്ങി.
തുടർന്ന് സാഹിറിനെ വിട്ടു കിട്ടണമെന്ന് ആവശ്യപ്പെട്ട് അദ്ദേഹത്തിന്റെ അച്ഛൻ കേസ് കൊടുത്തു.
പക്ഷെ കോടതി വിധി സർദാർ ബീഗത്തിന് അനുകൂലമായിരുന്നു.
ഇതിൽ ക്രുദ്ധനായ സാഹിറിന്റെ അച്ഛൻ സാഹിറിനെ കൊന്നിട്ടാണെങ്കിലും അമ്മയിൽ നിന്ന് പിരിക്കുമെന്ന് പ്രഖ്യാപിച്ചു.
ഇത് കേട്ട് ഭയന്ന സാഹിറിന്റെ അമ്മ അവനെ സദാ നിരീക്ഷിക്കാൻ ബന്ധുക്കളുടെയും സുഹൃത്തുക്കളുടെയും സഹായം തേടി.
ഭർത്താവിൽ നിന്നു പിരിഞ്ഞതിനു ശേഷം അവരുടെ സാമ്പത്തിക സ്ഥിതിയും മോശമായിരുന്നു.
ഇങ്ങനെ ഭീതിയും ദാരിദ്ര്യവും നിറഞ്ഞ ഒരു ബാല്യകാലമായിരുന്നു സാഹിറിന്റേത്.
മെട്രിക്കുലേഷൻ വരെ അദ്ദേഹം ലുധിയാനയിലെ ഖൽസ ഹൈസ്കൂളിൽ പഠിച്ചു.
അതിനു ശേഷം അദ്ദേഹം ബി.ഏ.
ക്ക് ലുധിയാനയിലെ സതീഷ് ചന്ദർ ധവാൻ കോളേജിൽ ചേർന്നു, പക്ഷെ പഠിത്തം മുഴുമിക്കുന്നതിനു മുൻപ് എന്തോ അച്ചടക്ക ലംഘന പ്രശ്നം കാരണം അദ്ദേഹത്തെ കോളേജിൽ നിന്ന് പുറത്താക്കി.
കോളേജിൽ നിന്ന് പുറത്തായതിന് ശേഷം അദ്ദേഹം ലാഹോറിൽ പോയി താമസിച്ചു.
അവിടെ വച്ച് ആദ്യ ഉർദു കവിതാ പുസ്തകമായ തൽഖിയാൻ (Bitterness) എഴുതി.
പിന്നെ രണ്ട് കൊല്ലം ഒരു പ്രസാധകനെ തിരഞ്ഞു നടന്നു.
1945 ൽ ഈ പുസ്തകം പ്രസിദ്ധീകരിച്ചു.
പുസ്തക പ്രസിദ്ധീകരണത്തിന് ശേഷം ഇദ്ദേഹം ചില ഉർദു അനുകാലിക പ്രസിദ്ധീകരണങ്ങളിൽ പത്രാധിപരായി ജോലി ചെയ്തു.
മാർക്സിസ്റ്റ് ചായ്‍വുള്ള  ചില ലേഖനങ്ങൾ സവേരാ എന്ന ഉർദു മാസികയിൽ എഴുതിയതിന് പാകിസ്താൻ സർക്കാർ സാഹിറിനെതിരെ അറസ്റ്റ് വാറണ്ട് പുറപ്പെടുവിച്ചു.
അങ്ങനെ സാഹിർ 1949 ൽ പാകിസ്താനിൽ നിന്ന് ഒളിച്ചോടി ഡെൽഹിയിൽ വന്നു.
അവിടെ രണ്ട് മാസം താമസിച്ചതിന് ശേഷം ബോംബെയിൽ സ്ഥിര താമസമായി.
സാഹിറിന്റെ ഒരു സുഹൃത്ത് "ബോംബെയ്ക്ക് എന്നെ ആവശ്യമുണ്ട്" എന്ന് സാഹിർ പറഞ്ഞതായി ഓർക്കുന്നു.
ബോംബെയിലെത്തിയ സാഹിർ അന്ധേരിയിലെ ഒരു വാടകവീട്ടിലെ ഒറ്റമുറിയിൽ താമസമായി.
പ്രസിദ്ധ ഉർദു/ഹിന്ദി എഴുത്തുകാരായ ഗുൽസാർ , കിഷൻ ചന്ദർ എന്നിവർ അക്കാലത്ത് സാഹിറിന്റെ അയൽക്കാരായിരുന്നു.
ബോംബെയിലെത്തിയ വർഷം തന്നെ സാഹിറിന് ബോളിവുഡ് സിനിമയിൽ ഗാനരചയിതാവായി ബ്രേക്ക് കിട്ടി.
1949 ഇറങ്ങിയ ആസാദീ കീ രാഹ് പർ എന്ന  സിനിമയിൽ നാല് പാട്ടുകൾ എഴുതാനവസരം ലഭിച്ചു.
ഈ സിനിമയിലെ ഗാനങ്ങൾ അധികം ശ്രദ്ധിക്കപ്പെട്ടില്ല.
പക്ഷെ, 1951 ൽ ഇറങ്ങിയ എസ്.ഡി. ബർമൻ സംഗീതം ചെയ്ത നൗജവാൻ എന്ന സിനിമയിലെ സാഹിർ എഴുതിയ പാട്ടുകൾ വളരെ ജനപ്രിയമായി.
അതേ വർഷം തന്നെ ഗുരുദത്തിന്റെ ബാസി എന്ന സിനിമയിലെ പാട്ടുകളും സാഹിർ എഴുതി.
ഇതോടെ സാഹിർ ഗുരുദത്ത് ടീമിലെ ഒരംഗം ആയി എസ്.ഡി. ബർമൻ , ഒ.പി. നയ്യാർ , ഹേമന്ത് കുമാർ എന്നീ സംഗീത സംവിധായകർക്കു വേണ്ടി സ്ഥിരമായി പാട്ടുകൾ എഴുതിത്തുടങ്ങി.
1957 ൽ ഇറങ്ങിയ പ്യാസാ എന്ന സിനിമയോടെ സാഹിറിന്റെ എസ്. ഡി. ബർമനുമായുള്ള പ്രോഫഷണൽ കൂട്ട്കെട്ട് അവസാനിച്ചു.
പിന്നീട് അവരൊരുമിച്ച് പ്രവർത്തിച്ചില്ല.
ഇതിനിടെ സാഹിർ ബി. ആർ. ചോപ്രയുടെ സിനിമകളിലെ പ്രധാന ഗാനരചയിതാവായി.
സിനിമാ രംഗത്ത് നിന്ന് സാമാന്യം തരക്കേടില്ലാത്ത രീതിയിൽ പണമുണ്ടാക്കി തുടങ്ങിയ സാഹിർ ആയിരത്തി തൊള്ളായിരത്തി എഴുപതുകളിൽ മുംബൈയിൽ ഒരു ആഡംബര ബംഗ്ലാവ് പണിത് അതിനു പർച്ചായിയാൻ (നിഴലുകൾ) എന്ന പേരിട്ടു അവിടെ താമസമായി.
സാഹിറിനു അനേകം സ്ത്രീകളുമായി പ്രേമ ബന്ധമുണ്ടായിരുന്നു എങ്കിലും ഒന്നും വിവാഹത്തിൽ കലാശിച്ചില്ല.
ഏറ്റവും പ്രസിദ്ധമായ പ്രേമ ബന്ധം പഞ്ചാബി കവിയിത്രി അമൃതാ പ്രീതവുമായിട്ടുള്ളതായിരുന്നു .
അമൃതാ പ്രീതം സാഹിറിന്റെ കവിതകളുടെ ഒരു ആരാധിക കൂടിയായിരുന്നു.
കുറച്ച് കാലം ഗായിക സുധാ മൽഹോത്രയുമായി സാഹിർ പ്രേമത്തിലായിരുന്നു.
പക്ഷെ അതും വിജയിച്ചില്ല.
ഒടുവിൽ ജീവിതാവസാനം വരെ സാഹിർ അവിവാഹിതനായി തുടർന്നു.
അവസാന കാലത്തെ ഏകാന്തത സാഹിറിനെ മദ്യത്തിൽ അഭയം തേടാൻ പ്രേരിപ്പിച്ചു.
1959 ൽ ജൂഹുവിലെ വീട്ടിൽ വച്ച് ഒരു ഹൃദയസ്ഥംഭനമുണ്ടായി സാഹിർ മരണമടഞ്ഞു.
സാഹോ
{{Infobox film
| name           = സാഹോ
| image          = Saaho poster.jpg
| caption        = ടീസർ പോസ്റ്റർ
| director       = സുജീത്
| producer       = വി. വംശി കൃഷ്ണ റെഡ്ഡി ബൂഷൻ കുമാർ
| writer         = സുജീത് ( കഥ, തിരക്കഥ, തെലുങ്ക് സംഭാഷണം ) കെ.ജി.ആർ അശോക് (തമിഴ് സംഭാഷണം) അബ്ബാസ് ദലാൽ ഹുസൈൻ ദലാൽ (ഹിന്ദി സംഭാഷണം)
| starring       = പ്രഭാസ് ശ്രദ്ധ കപൂർ
| music          = ഗാനങ്ങൾ: പശ്ചാത്തലസംഗീതം: ജിബ്രാൻ | cinematography = ആർ. മധി | editing        = എ. ശ്രീകർ പ്രസാദ്
| studio         = യു വി ക്രിയേഷൻസ് ടി-സീരീസ്
| distributor    = എ എ ഫിലിംസ് ആർ.ഡി ഇലൂമിനേഷൻ (കേരളം)
| released       = 2019 ആഗസ്റ്റ് 30
| runtime        = 
| country        = ഇന്ത്യ
| language       = ഹിന്ദി തമിഴ് തെലുങ്ക്
| budget         = 350 കോടി | box office     = 433 കോടി 2019 ഓഗസ്റ്റ് 30തിന് പ്രദർശനത്തിനെത്തിയ ഒരു ആക്ഷൻ ചലച്ചിത്രമാണ് സാഹോ (English:Saaho) .
സുജീത് സംവിധാനം ചെയ്ത ഈ ചിത്രത്തിൽ പ്രഭാസ് , ശ്രദ്ധ കപൂർ , തുടങ്ങിയവർ അഭിനയിച്ചു.
2019 ആഗസ്റ്റ് 30-ന് ഹിന്ദി , തമിഴ് , തെലുങ്ക് ഭാഷകളിൽ പ്രദർശനത്തിനെത്തുന്ന ഈ ചിത്രത്തിന്റെ ഡബ്ബ് പതിപ്പും റിലീസ് ദിവസം തന്നെ ഇറങ്ങി.
ഐ മാക്സ് ക്യാമറകളുപയോഗിച്ച് ഒപ്പിയെടുത്ത  ദൃശ്യങ്ങളാണ് ചിത്രത്തിനുള്ളത്.
പേൾ ഹാർബറിനും ട്രാൻസ്ഫോമേഴ്സിനും മിഷൻ ഇംപോസിബിളിനുമൊക്കെ ആക്ഷനൊരുക്കിയ കെന്നി ബെയ്റ്റ്സാണ് സാഹോയിലും ആക്ഷൻ ഡയറക്ടർ.
ഇന്റലിജൻസ് അണ്ടർകവർ ഓഫീസർ ആയ അശോക് നഗരത്തിലെ ഒരു മോഷണകേസ് അന്വേഷിക്കാൻ വരുന്നിടത്തു നിന്നാണ് ഈ ചിത്രം തുടങ്ങുന്നത്‌.
രാക്ഷസൻ എന്ന ക്രൈം ത്രില്ലർ ചിത്രത്തിലുടെ ശ്രദ്ധ നേടിയ ജിബ്രാനാണ് ഈ ചിത്രത്തിന്റെ പശ്ചാത്തല സംഗീതം നിർവഹിച്ചത്.
അഭിനേതാക്കൾ പ്രഭാസ് ശ്രദ്ധ കപൂർ ജാക്കി ഷെറോഫ് നിതിൻ നീൽ മുകേഷ് എവെലിൻ ശർമ മുരളി ശർമ്മ അരുൺ വിജയ് വെണ്ണല കിഷോർ മന്ദിര ബേദി ചങ്കീ പാണ്ഡെ സുപ്രീത് ലാൽ ...
ഇബ്രാഹിം മഹേഷ് മഞ്ചേക്കർ നവീൻ വർമ്മ ഗണപതി രാജു ശിവകൃഷ്ണ അവലംബം ↑
സാഹ്
ഈജിപ്ഷ്യൻ വിശ്വാസപ്രകാരം ഒറിയോൺ നക്ഷത്രകൂട്ടത്തിന്റെ ദൈവിക രൂപമാണ് സാഹ് (ഇംഗ്ലീഷ്: Sah).
സിറിയസ് നക്ഷത്രത്തിന്റെ ദേവിയായ സോബ്ദെറ്റാണ് സാഹിന്റെ പത്നി.
പുരാതന സാമ്രാജ്യത്തിലെ പിരമിഡ് ലിഖിതങ്ങളിൽ സാഹിനെ " ദൈവങ്ങളുടെ പിതാവ് " എന്ന് വിശേഷിപ്പിച്ചിരിക്കുന്നത് കാണാം.
ഫറവോമാർ തങ്ങളുടെ മരണാനന്തരം ഒറിയോണിലേക്ക് പോകുന്നു എന്ന് വിശ്വസിച്ചിരുന്നു.
സാഹിത്യവിമർശനം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
സാഹിത്യ കൃതികൾ വിലയിരുത്തി അതിലെ മൂല്യം, പ്രമേയം എന്നിവ കണ്ടെത്തുന്ന സാഹിത്യശാഖ.
ഒരു സാഹിത്യ കൃതി വിശകലനം ചെയ്ത് അതിൻറെ സാഹിത്യവും ആന്തരികവുമായ പ്രത്യേകതകൾ വിലയിരുത്തി മൂല്യനിർണയനം ചെയ്യുന്ന ക്രിയാത്മകവും ഭൗതികവുമായ സർഗ്ഗ വ്യാപാരമാണ് സാഹിത്യ വിമർശനം.
സർഗാത്മക രചനകൾ ആണ് മുഖ്യമായും ഇപ്രകാരം വിശകലനത്തിന് വിധേയമാവുന്നത്.
സൃഷ്ടിയും വിമർശനവും സാഹിത്യത്തിലെ പരസ്പരബന്ധമുള്ള രണ്ടു ശാഖകളാണ്.
വിമർശനങ്ങൾ പലതരത്തിൽ
ഒരു കൃതിയെ സർവത അഭിനന്ദിച്ചും അനുകൂലിച്ചും ചെയ്യുന്ന വിമർശനമാണ് മണ്ഡന വിമർശനം ഒരു കൃതിയെ അടിമുടി വിമർശിച്ച് ദോഷവശങ്ങൾ എടുത്തു കാട്ടുന്ന വിമർശനം ഖണ്ഡനവിമർശനം.
പ്രാചീന ആലങ്കാരികന്മാരുടെ സിദ്ധാന്തങ്ങളെ പിൻപറ്റി നടത്തുന്ന വിമർശനം ക്ലാസിക് വിമർശനം.
കഥാപാത്രങ്ങളുടെ മാനസിക വ്യക്തിത്വ സവിശേഷതകളും കലാകാരന്റെ മനോവൃത്തികളുടെ പ്രത്യേകതകളും കൃതിയുടെ സൗന്ദര്യത്മകമായ ഭാവസാന്ദ്രതയും തെളിമയോടെ അനാവരണം ചെയ്യുന്ന വിമർശനത്തെ കാല്പനിക വിമർശനം എന്ന് വിളിക്കുന്നു.
ഒരു കൃതി വിമർശകനിൽ ചെലുത്തിയ പ്രതികരണം അവലംബമാക്കി നിർവഹിക്കുന്ന വിമർശനമാണ് വൈയക്തിക വിമർശനം.
ഒരു രചനയുടെ ഉള്ളടക്കം മനുഷ്യരാശിക്ക് എപ്രകാരം ഗുണദോഷങ്ങൾ സമ്മാനിക്കുന്നുവെന്ന് മൂല്യ ബദ്ധതയോടെ പഠിക്കുന്ന വിമർശനമാണ് ധർമ്മാധിഷ്ഠിത നിരൂപണം.
എഴുത്തുകാരന്റെ മാനസിക ചിത്തവൃത്തികളെ കലാസൃഷ്ടിയുമായി അന്വയിച്ചു വിലയിരുത്തുന്ന വിമർശന പദ്ധതിയാണ് മനോവിജ്ഞാനീയ വിമർശനം.
സാഹിത്യത്തിൻറെ സാമൂഹിക ബന്ധത്തിന് പ്രാമുഖ്യം കൽപ്പിക്കുന്ന വിമർശന പദ്ധതിയാണ് സമൂഹ അധിഷ്ഠിത വിമർശനം.
പ്രാക്തന സംസ്കാരത്തിന്റെ ചിഹ്നങ്ങളും അടയാളങ്ങളും കാവ്യങ്ങളിൽ പ്രത്യക്ഷപ്പെടുന്നതിനെ അടിസ്ഥാനമാക്കി വളർന്നുവന്ന വിമർശന പദ്ധതിയാണ് ആദിപ്രരൂപാത്മക വിമർശനം.
മാക്സിയൻ പ്രത്യയശാസ്ത്രത്തിന്റെ അടിത്തറയിൽ നിന്നുകൊണ്ട് കലാസൃഷ്ടിയുടെ സാമൂഹിക പ്രാമാണ്യത്തിന് ഊന്നൽ നൽകുന്ന വിമർശന സമീപനമാണ് മാർക്സിസ്റ്റ് വിമർശനത്തിന്റെത്.
ഭാഷാശാസ്ത്രത്തിന്റെ ഉൾക്കാഴ്ചകൾ പ്രയോജനപ്പെടുത്തി സാഹിത്യ വിമർശനം നടത്തുന്ന ശൈലി വിജ്ഞാനീയ വിമർശനവും ശ്രദ്ധേയമാണ്.
ഘടനാവാദം, ഉത്തരഘടനാവാദം, ദളിത് ചിന്ത, പരിസ്ഥിതിചിന്ത,സ്ത്രീവാദചിന്ത എന്നിവയിൽ നിന്ന് വെളിച്ചം സ്വീകരിച്ച് രൂപപ്പെട്ട വ്യത്യസ്ത വിമർശന പദ്ധതികളും ഇന്ന് സജീവമാണ്.
സാഹിബ് രാംറാവു ഖണ്ടാരെ ഇംഗ്ലീഷ് വിലാസം https://ml.wikipedia.org/wiki/Saheb_Ramrao_Khandare
ഒരു പ്രമുഖ മറാത്തി എഴുത്തുകാരനും നിരൂപകനും കവിയും ഇന്തോളജിസ്റ്റും പുരാണകഥാകാരനുമാണ് സാഹിബ് രാംറാവു ഖണ്ടാരെ.
അദ്ദേഹം മറാത്തി നാടകത്തിൽ ബോധധാരാ സമ്പ്രദായം കൊണ്ടുവരാൻ ശ്രമിച്ചു.
തന്റെ പ്രശസ്ത പുസ്തകമായ മറാത്യഞ്ച സമാജിക് സംസ്‌കൃതിക് ഈതാസ്, അതായത് സാമൂഹിക-സാംസ്കാരിക ചരിത്രം എന്നിവയിലൂടെ ചരിത്രരചനയിൽ അദ്ദേഹം ഒരു പുതിയ ശാഖ അവതരിപ്പിച്ചു.
1993 ൽ ഇന്ത്യയിലേക്ക് ആദ്യമായി ‘ഇന്റർ ഡിസിപ്ലിനറി സ്റ്റഡീസ് സിദ്ധാന്തം’ അവതരിപ്പിച്ച സാഹെബ് ഖണ്ടാരെ കലയ്ക്കും സാഹിത്യത്തിനുമായി ഒരു പുതിയ ‘ഫോക്ലോറിക്കൽ ക്രിട്ടിസിസം’ രൂപീകരിച്ചു.
നാടോടിക്കഥകളെക്കുറിച്ചുള്ള താരതമ്യപഠനത്തിനായി അദ്ദേഹം ചില പ്രധാനപ്പെട്ട ഏഷ്യൻ കൗണ്ടികൾ സന്ദർശിച്ചു.
2002 ൽ ആദ്യമായി ആതാ ഉജാഡെൽ എന്ന പുസ്തകത്തിനും 2003 ൽ ലോക്സാഹിത്യ ശബ്ബാ അനി പ്രയോഗ് എന്ന പുസ്തകത്തിനും 2008 ൽ മറാത്യാഞ്ച സമാജിക് സംസ്‌കൃതിക് ഇതിഹാസ് എന്ന പുസ്തകത്തിനും 2009 ൽ ബുദ്ധ ജാതക് എന്ന പുസ്തകത്തിനും മഹാരാഷ്ട്ര സർക്കാരിൽ നിന്ന് മികച്ച സാഹിത്യ അവാർഡ് അദ്ദേഹത്തിന് ലഭിച്ചു.
മികച്ച സർവകലാശാലാ അധ്യാപകനായി മഹാരാഷ്ട്ര സർക്കാർ 2004 ൽ അദ്ദേഹത്തെ ആദരിച്ചു.
അവലംബം കൂടുതൽ വായനയ്ക്ക് Kant and Navnath, ‘Dr Saheb Khandare: Sahityasamikshya ani Sanshodhan’, Lokvidhya Publication, 2013 Jivtode, Vitthal .
‘Dr Saheb Khandare Yanche Sahitya ani Vichar, 2013 (a doctoral thesis) Nimbhore, Gajanan. ‘Interdisciplinary Research, Theory and Methodologies of Dr Saheb Khandare’, 2016  (a doctoral thesis) Special Issues Lokvidya Patrica, 2014 പുറംകണ്ണികൾ http://bsvlss.com Archived 2016-01-30 at the Wayback Machine .
സാഹിബ്സാദ അബ്ദുൽ ലത്തീഫ്
പത്തൊമ്പതാം നൂറ്റാണ്ടിൽ അഫ്ഗാനിസ്താനിൽ ജീവിച്ചിരുന്ന ഒരു മത പണ്ഡിതനും, അഫ്ഗാൻ രാജഭരണകൂടത്തിലെ ഉന്നത ഉദ്യോഗസ്ഥനുമായിരുന്നു അബ്ദുൽ ലത്തീഫ് (1853-1903).
സയ്യിദ് അബ്ദുൽ ലത്തീഫ് , സാഹിബ്സാദ അബ്ദുൽ ലത്തീഫ് എന്നീ ആദരസൂചകങ്ങളാലും അറിയപ്പെടുന്നു.
അക്കാലത്ത് രൂപംകൊണ്ട ഇസ്ലാമിലെ അഹമദിയ്യ പ്രസ്ഥാനത്തിൽ ചേർന്ന അബ്ദുൽ ലത്തീഫ് യഥാസ്ഥിക പണ്ഡിതരുടെയും  ഭരണകൂടത്തിന്റെയും എതിർപ്പിനു പാത്രമാവുകയും ഹ്രസ്വ വിചാരണയ്ക്കൊടുവിൽ മതപരിത്യാഗകുറ്റം ചുമത്ത പ്പെട്ട് വധശിക്ഷയ്ക്കിരയാവുകയുമായിരുന്നു.
ഇക്കാരണത്താൽ അഹമദിയ്യാ വിശ്വാസികൾ അദ്ദേഹത്തെ അബ്ദുൽ ലത്തീഫ് ശഹീദ് (രക്തസാക്ഷി) എന്ന് ആദരപൂർവ്വം സ്മരിക്കുന്നു.
അഹമദിയ്യാ ചരിത്രത്തിലെ രണ്ടാമത്തെ രകതസാക്ഷിയാണ് അബ്ദുൽ ലത്തീഫ്.
സയ്യിദ് അബ്ദുൽ ലത്തീഫ് Syed Abdul Latif.
ജീവിതരേഖ.
അഫ്ഗാനിസ്താനിലെ ഖൂസ്ത് (Khost) പ്രവശ്യയിലെ  സയ്യിദ്ഗാഹിൽ 1853ലാണ് അബ്ദുൽ ലത്തീഫിന്റെ ജനനം.
സമ്പന്നകുടുംബാംഗമായിരുന്ന ലത്തീഫ് .
ഇന്ത്യൻ ഉപഭൂഖണ്ഡതിലെ ആദ്യ സൂഫിവര്യന്മാരിൽ ഒരാളായിരുന്ന അബുൽ ഹസൻ അൽഹജ്വെരിയുടെ ( Abu ’l-Ḥasan ʿAlī b. ʿUthmān b. ʿAlī al-Ghaznawī al-Jullābī al-Hujwīrī (c. 1009-1072/77) യുടെ പിൻ തലമുറക്കാരാണ് അബ്ദുൽ ലത്തീഫിന്റെ കുടുംബം.
പണ്ഡിതാചാര്യനായി പേരെടുത്ത ലത്തീഫ് അഫ്ഗാൻ രാജാക്കന്മാരുടെ സദസ്സിലും ശ്രദ്ധിക്കപ്പെടുകയുണ്ടായി.
അമീർ (രാജാവ്) അബ്ദുർ റഹ്മാൻ ഖാൻ ലത്തീഫിനെ ഉപദേശ്ടാവായും മകന്റെ അധ്യാപകനായും നിയമിച്ചു.
ഈ മകൻ പിന്നീട് അമീർ ഹബീബുല്ലാ ഖാൻ ആയി ഭരണത്തിലേറിയപ്പോൾ കിരീടധാരണവേളയിൽ കിരീട വാഴ്ച നടത്തിയത് അബ്ദുൽ ലത്തീഫായിരുന്നു.
ഡ്യൂറണ്ട് രേഖയും ലത്തീഫും
ബ്രിട്ടീഷ് ഇന്ത്യയും അഫ്ഗാനിസ്താനും തമ്മിലുള്ള അതിർത്തി നിജ്ജപ്പെടുത്തുകയും അതിലൂടെ ഇരു ശക്തികളുടെ അധികാരാവകാശങ്ങൾ ഉറപ്പാക്കുകയും നയതന്ത്ര/ വ്യാപാര ബന്ധങ്ങൾ മെച്ചപ്പെടുത്തുകയും ചെയ്യാനുദ്ദേശിച്ച് കൊണ്ട് ബ്രിട്ടിഷ് നയതന്ത്രജ്ഞൻ സർ മൊർട്ടിമർ ഡ്യൂറണ്ട് 1893ൽ നിർദ്ദേശിച്ച ഭൂരേഖയാണ് ഡ്യൂറണ്ട് രേഖ .
ഈ രേഖയ്ക്ക് വഴിവെച്ച ബ്രിട്ടൺ /അഫ്ഗാനിസ്താൻ ഉഭയകക്ഷി ഉടമ്പടിയിലെ ബ്രിട്ടീഷ് പ്രതിനിധികൾ സർ ഡ്യൂറണ്ടും, വൈസ്രോയുടെ പ്രതിനിധിയായിരുന്ന സാഹിബ് സാദാ അബ്ദുൽ ഖൈയൂമും ആയിരുന്നു.
അഫ്ഗാൻ രാജാവിനെ(അമീർ) പ്രതിനിധീകരിച്ചത് അബ്ദുൽ ലത്തീഫും, ഖൂസ്ത് പ്രവശ്യയുടെ മുൻ ഗവർണറുമായിരുന്ന സർദാർ ശിരീന്തൽ ഖാനുമായിരുന്നു.
അബ്ദുൽ ലത്തീഫിനു രാജ്യത്തിലുണ്ടായിരുന്ന സ്വാധീനവും കീർത്തിയും അറിയിക്കുന്നതായിരുന്നു ഈ പദവി.
അഹമദിയ്യാ പ്രസ്ഥാന പ്രവേശം
1889ൽ മിർസ ഗുലാം അഹമദ് ഒരു നവീകരണ പ്രസ്ഥാനമായി രൂപീകരിച്ചതാണ് അഹമദിയ്യ പ്രസ്ഥാനം.
മുസ്ലീം ലോകം കാത്തിരിക്കുന്ന മസീഹും ഇമാം മഹദിയും താനാണെന്നായിരുന്നു ഗുലാം  അഹമദ് അവകാശപ്പെട്ടത്.
ഗുലാം അഹമദിനെക്കുറിച്ച് കേട്ടറിഞ്ഞ അബ്ദുല ലത്തീഫ് തന്റെ ശിഷ്യരിൽ ഒരാളായ മൗലവി അബ്ദുർ റഹ്മാനെ ഇത് സംബന്ധിച്ച് പഠിക്കാനായി രഹസ്യമായി ഇന്ത്യയിലേക്കയച്ചു.
അബ്ദുർ റഹ്മാൻ മടങ്ങിയെത്തിയത് അഹമദിയ്യ പ്രസ്ഥാനത്തിൽ വിശ്വാസിയായി ചേർന്ന ശേഷമായിരുന്നു.
ഗുലാം അഹമദിന്റെ പുസ്തകങ്ങൾ വായിച്ച അബ്ദുൽ ലത്തീഫും താമസിയാതെ അഹമദിയ്യ പ്രസ്ഥാനത്തിൽ പ്രവേശച്ചു.
മൗലവി അബ്ദുർ റഹ്മാൻ താമസിയാതെ പുതുവിശ്വാസത്തെ ചൊല്ലി തടവിലാക്കപ്പെടുകയും തടവറയിൽ വച്ച് കഴുത്ത് ഞരിഞ്ഞ് കൊല്ലപ്പെടുകയും ചെയ്തു.
1901ൽ നടന്ന ഈ വധം അഹമദിയ്യാ പ്രസ്ഥാനത്തിലെ ആദ്യ രക്തസാക്ഷിത്ത്വമായി സ്മരിക്കപ്പെടുന്നു.
വിചാരണയും വധശിക്ഷയും
1902ൽ ഹജ്ജ് ചെയ്യാനായി കാബൂളിൽ നിന്നും  അബ്ദുൽ ലത്തീഫ് പുറപ്പെട്ടു.
എന്നാൽ പ്ലേഗ് മഹാവ്യാധി പടർന്ന് പിടിച്ചിരുന്ന കാലമായതിനാൽ അറേബ്യയിലേക്ക് കടക്കാൻ ഇന്ത്യയിൽ നിന്നുള്ളവർക്ക് വിലക്ക് വന്നു.